Document ID: /roh_data/filtered/Bilingualer_Corpus_interleaved-it-rm.jsonl.gz/1565

This is a text translated from Italian to Rumantsch Grischun.
In consultazione la revisione della legge scolastica

Il Governo grigionese ha inviato in consultazione il disegno di revisione totale della legge per le scuole popolari del Cantone dei Grigioni (legge scolastica). Con la revisione totale, la legislazione scolastica viene totalmente rielaborata nella forma e nel contenuto. Ciò deve contribuire a preparare la scuola popolare grigionese alle sfide del futuro. La consultazione durerà fino al 15 luglio 2009.

La legge scolastica vigente è sostanzialmente basata sulla legge scolastica del 19 novembre 1961, che nel corso dei decenni è stata ripetutamente completata da nuove disposizioni, il cui grande numero ha reso nell'insieme poco chiaro l'atto normativo. Nonostante le numerose revisioni, in molti punti la base legale attuale non corrisponde più alla realtà e non soddisfa più le esigenze poste alla scuola popolare. Inoltre, negli scorsi anni il Governo è stato invitato ad attuare oltre 100 proposte di riforma rilevanti ai fini della formazione, 19 incarichi parlamentari, nonché diverse misure risultanti dal rapporto sulle famiglie.

Con la revisione totale prevista, la legislazione scolastica verrà interamente rielaborata dal punto di vista contenutistico e formale e posta su una nuova base, di modo che la scuola popolare grigionese possa far fronte con successo alle sfide future. Parti della legge sugli andicappati (pedagogia speciale) e della legge sulle lingue vengono integrate nella legge scolastica. Inoltre, le competenze nel settore della scuola popolare vanno disciplinate secondo la nuova Costituzione cantonale e secondo il concetto della nuova impostazione della perequazione finanziaria e della ripartizione dei compiti tra Cantone e comuni (NPC grigionese).

Novità in diversi settori

Le principali novità riguardano i settori seguenti:

- Introduzione di blocchi orari: nel grado elementare, al mattino le lezioni si svolgono in blocchi orari. Ciò garantisce un insegnamento continuato oppure un'assistenza ai bambini gratuita per almeno quattro ore al mattino.

- Offerta di strutture diurne adeguata al bisogno: in presenza di una richiesta in tal senso, gli enti scolastici sono tenuti a garantire un'offerta di strutture diurne adeguata al bisogno. Gli enti scolastici possono richiedere una partecipazione finanziaria ai genitori che fanno uso di questa offerta.

- 40 settimane di scuola: il numero di settimane di scuola viene esteso dalle attuali 38 a 40. In questo modo si riduce il numero di lezioni settimanali.

- Provvedimenti integrativi di pedagogia speciale: di principio, gli allievi bisognosi di educazione speciale vengono istruiti nella scuola regolare o nella classe ridotta. Una separazione in classi speciali è ammessa soltanto quando non è possibile un sostegno adeguato nella classe regolare.

- Regolamentazione delle competenze secondo la nuova Costituzione cantonale: tutti i principali ambiti normativi della scuola popolare sono ancorati a livello di legge (obiettivi, organizzazione, autorità, stipendio degli insegnanti, finanziamento, ecc.) e vengono emanati dal Parlamento. Nei limiti della propria competenza esecutiva, il Governo emana le necessarie regolamentazioni di dettaglio.

Nei settori seguenti, il progetto mantiene la situazione attuale:

- Scuola dell'infanzia: il Cantone dei Grigioni non introduce l'obbligo di frequentare la scuola dell'infanzia; l'attuale legge sulle scuole dell'infanzia resta invariata.

- Ingresso a scuola: la scolarizzazione dei bambini avviene come finora a sette anni.

- Valori fondamentali della scuola popolare: la scuola popolare viene gestita dall'ente pubblico e trasmette ai suoi allievi una solida formazione di base. Essa rimane ancorata nei comuni e rimane fedele alle strutture scolastiche ormai collaudate. Il Cantone si occupa di garantire la qualità, formula obiettivi unitari nei programmi didattici e prescrizioni relative allo stipendio degli insegnanti.

La documentazione relativa alla consultazione può essere scaricata dal sito internet del Dipartimento dell'educazione, cultura e protezione dell'ambiente,

www.ekud.gr.ch

, alla rubrica Themen/Projekte. La procedura di consultazione durerà fino al 15 luglio 2009.

Organo: Governo

Fonte: it Cancelleria dello Stato dei Grigioni

16.04.2009
La revisiun da la lescha da scola va en consultaziun

La regenza grischuna ha tramess en consultaziun il sboz tar la revisiun totala da la lescha davart las scolas popularas dal chantun Grischun (lescha da scola). Cun la revisiun totala vegn la legislaziun da scola repassada en moda cumplessiva tant areguard il cuntegn sco er areguard dumondas formalas. Quai duai gidar la scola populara dal Grischun a tegnair pass cun las sfidas futuras. La consultaziun dura fin ils 15 da fanadur 2009.

La legislaziun da scola vertenta sa basa en general sin la lescha da scola dals 19 da november 1961. En il decurs da decennis è quella adina puspè vegnida cumplettada cun novas ordinaziuns. Quai ha la finala chaschunà che questa ovra reglamentara è daventada nunsurvesaivla. Malgrà diversas revisiuns na correspunda la basa legala actuala en blers puncts betg pli a la realitad ed a las pretensiuns che vegnan fatgas a la scola populara. Ultra da quai è la regenza vegnida incumbensada ils ultims onns da realisar bundant 100 propostas da refurma ch'èn relevantas per la furmaziun, 19 incumbensas parlamentaras sco er differentas mesiras dal rapport grischun da famiglia.

Cun la revisiun totala planisada vegn la legislaziun da scola repassada en moda cumplessiva areguard il cuntegn ed areguard dumondas formalas e messa sin ina nova basa, uschia che la scola populara grischuna è en cas da far frunt a las sfidas futuras. Parts da la lescha davart la promoziun da persunas cun impediments (pedagogia speziala) sco er da la lescha da linguas vegnan integradas en la lescha da scola. Ultra da quai sa tracti da reglar las cumpetenzas en il sectur da la scola populara tenor la nova constituziun chantunala sco er tenor la nova concepziun da la gulivaziun da finanzas e da la repartiziun da las incumbensas tranter il chantun e las vischnancas (NGF grischuna).

Novaziuns en differents secturs

Las novaziuns las pli impurtantas pertutgan ils suandants secturs:

- Introducziun d'uras da bloc: Sin il stgalim primar vegni instruì l'avantmezdi en uras da bloc . Quellas garanteschan ina instrucziun nuninterrutta u in'assistenza gratuita dals uffants durant almain quatter uras l'avantmezdi.

- Purschida da structuras dal di che correspunda als basegns: Sch'il basegn è avant maun èn las instituziuns ch'èn responsablas per la scola obligadas da porscher structuras dal di che correspundan a quest basegn. Per l'utilisaziun da questa purschida pon las instituziuns ch'èn responsablas per la scola incassar contribuziuns finanzialas dals geniturs.

- 40 emnas da scola: Il pensum d'instrucziun vegn repartì da nov sin 40 empè da sin 38 emnas. Uschia sa reducescha il dumber da lecziuns per emna.

- Mesiras integrativas da la pedagogia speziala: Las scolaras ed ils scolars che han basegns pedagogics spezials frequentan da princip la scola regulara respectivamain la classa regulara. Ina separaziun en classas spezialas è mo admessa, sch'ina promoziun adequata en la classa regulara n'è betg pussaivla.

- Regulaziun da las cumpetenzas tenor la nova constituziun chantunala: Tut ils champs da regulaziun centrals da la scola populara èn francads en furma d'ina lescha (finamiras, organisaziun, instanzas, salarisaziun da las persunas d'instrucziun, finanziaziun e.u.v.) e vegnan relaschads dal parlament. En il rom da sia cumpetenza executiva relascha la regenza las regulaziuns necessarias dals detagls.

En ils suandants secturs sa tegna il project vi da las disposiziuns vertentas:

- Scolina: Il chantun Grischun n'introducescha betg in obligatori da scolina e la lescha da scolina resta sco ch'ella è.

- Entrada en scola: La scolarisaziun dals uffants vegn fatga sco fin ussa cun set onns.

- Valurs fundamentalas da la scola populara: La scola populara vegn finanziada dal maun public ed intermediescha a las scolaras ed als scolars ina furmaziun fundamentala solida. Ella resta francada en las vischnancas e mantegna las structuras da scola cumprovadas. Il chantun garantescha la qualitad, formulescha finamiras unitaras en ils plans d'instrucziun e fa prescripziuns davart la salarisaziun da las persunas d'instrucziun.

Ils documents da consultaziun pon vegnir consultads sin la pagina d'internet dal departament d'educaziun, cultura e protecziun da l'ambient

www.ekud.gr.ch

sut la rubrica Themen/Projekte. La consultaziun dura fin ils 15 da fanadur 2009.

Gremi: regenza

Funtauna: rg chanzlia chantunala dal Grischun

16.04.2009